text: Bandidos rockere stoppet på motorvej
  28 juli 2011 kl. 10.57
  Bandidos-rockerne har tilkaldt forstærkninger til Esbjerg. Politiet stoppede ved middagstid en flok på motorvejen.
  Rockerslagsmålet i aftes udvikler sig. Efter sammenstøddet mellem Bandidos og de nye Hell Angels medlemmer har Bandidos tilsyneladende tilkaldt forstærkninger. 
  - Vi ved ikke, om der er noget, der ulmer og kan udløse et nyt slagsmål, siger politiinspektør Lars Bræmhøj til TV SYD. Det kan også være, at de bare har lyst til at sidde og snakke om, hvad der er sket...?
   
  Ved en razzia ved 12-tiden stoppede politiet en flok rockere med kurs mod Esbjerg. De blev stoppet på motorvejen ved Korskro.  Politiet blokerede frakørslen og stoppede motorcyklisterne i nødsporet. 
  De blev visiteret for våben, og deres motorcykler blev undersøgt.
  - Vi vil simpelthen vide, hvem der er i byen og hvorfor, siger politiinspektør Lars Bræmhøj.
  